མ་གཞི་ང་ཚོས་ཞིས་ཞེན་བྱ་དགོས་པའི་རྒྱུ་མཚན་དེ་དག་རེ་རེ་ནས་ཅི་འདྲའི་ཡ་ང་པོ་དང་།གླེན་རྟགས་ཚ་པོ།གཏན་ཚིགས་ཉི་ཚེ་བ།སྒྲུབ་བྱེད་ལྟར་སྣང་ཅན་ཤ་སྟག་རེད་མོད།ངས་ནི་མཐོ་ས་མཐོ་ས་ཚོ་ལ་སྤྲེལ་ལད་ངོ་དགའ་ཤོད་རྒྱུ་རྩ་དོན་ཡིན་དགོས།མ་གཞི་བོད་རྒྱའི་གནད་དོན་སྐོར་ལ་བོད་ཚང་ཅི་ལྟར་གྱོང་རག་བཞིན་ཡོད་ནའང་།རང་ཉིད་ནི་ཆེས་རྩ་ཆེ་བའི་མཐར་ཐུག་གི་རིན་པོ་ཆེ་ཡིན་དུས་ཉེ་འཁོར་མི་སུ་དང་གང་ལའང་ཁ་རྩོད་སྣ་རྩོད་མེད་པར་སོ་སོ་སྐྱིད་པོ་གཏོང་དགོས།ཞོར་དུ་ཤེས་རབས་འཇོན་རབས་བརྒྱ་ཙམ་བཤད་ནས་ཡིག་རིགས་གཞན་ཅི་ཡང་མི་ཤེས་ལ་ལྟ་མཐོང་ཆུང་བའི་བོད་མི་དག་གི་བློ་ཡིད་འགུག་དགོས།